Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraani sai puhelun, jota kukaan vanhempi ei halua.
Hänen nuorin tyttärensä oli murhattu raa'asti.
Sitten, uskokaa tai älkää, asiat vasta muuttuivatkin vaikeiksi.
Jumala käski hänen ottaa murhaajan -
kuin omaksi pojakseen.
Seuraavaksi Yliluonnollista-ohjelmassa.
Sid Roth on tutkinut yliluonnollista maailmaa jo yli 40 vuoden ajan.
Liity Sidin seuraan Yliluonnollista-ohjelmaan.
Vieraani Linda Markowitz on juutalainen, mutta hän ei tiennyt sitä.
Hän varttui katolisena.
Hän meni naimisiin ja sai pari lasta. Liitto päättyi ikävä kyllä eroon.
Hän halusi varmistaa, että lapset saavat kunnon kasvatuksen.
Paras koulu hänen pienessä yhteisössään oli kirkon koulu.
Hän pani lapset siihen.
Koulu järjesti konsertin. Hyvänä äitinä Linda auttoi lipunmyynnissä.
Hän meni konserttiin, mutta sai paljon enemmän kuin musiikkia.
Mitä tapahtui?
Toden totta. Kirkossa oli Happy Goodman Familyn konferenssi.
Sen yhteydessä oli konsertti, jonka lopussa Vestal antoi alttarikutsun.
En ollut pelastunut enkä edes kiinnostunut pelastuksesta.
Mutta hän kutsui ihmisiä tulemaan eteen, olipa syy mikä hyvänsä.
Minä vain nousin ja liityin rukousjonoon.
Alttarilla kohtasin Jeesuksen hyvin erityisellä tavalla -
kasvoista kasvoihin.
Mikä on ero? Katolisena tiesit Jeesuksesta.
Mikä ero siinä on? - Suhde.
Se ei ollut enää aineeton ajatus.
Edessäni oli elävän todellisuuden läsnäolo, -
joka kutsui johonkin syvempään kuin vain lukemiseen.
Sinä iltana pelastuin ja täytyin Pyhällä Hengellä.
Aloin saman tien rukoilla kielillä sujuvasti.
Kukaan ei käskenyt minua vaikenemaan, -
joten oletin, että voin jatkaa sitä. En tiennyt muusta.
Eikö olisi hyvä, ettei ketään -
Pyhän Hengen ja kielet saanutta käskettäisi vaikenemaan?
Paavali sanoi rukoilevansa lakkaamatta.
Lakkaamatta voi rukoilla vain kielillä.
Kielillä rukoileminen rakentaa ja vahvistaa sisäistä ihmistä.
Lindan henki kasvoi kasvamistaan.
Hänellä meni elämässä hyvin. Hän meni uudelleen naimisiin.
Hän oli raamatunopettaja. Hänellä oli ihmeellinen suhde Pyhään Henkeen.
Yhtenä äitienpäivänä hän oli puhujamatkalla.
Huomaa tämä. Palaamme siihen myöhemmin.
Puhujamatkalla äitienpäivänä.
Sait aviomieheltäsi puhelun.
Niin sain. Asun Orlandon alueella. Olin vierailulla Port St. Luciessa -
pastoriystävieni kirkossa. Olin yötä ystävieni luona.
Mieheni soitti.
Hän sanoi: "Linney, minulla on todella ikäviä uutisia."
Ensin ajattelin, että kyse on hänen äidistään.
Hän oli sairastellut. Hän asui meillä. Mutta ei.
Hän sanoi, että nuorin tyttäreni Michelle on kuollut.
Hänen poikaystävänsä Ray oli ampunut hänet.
Olin tavannut Rayn vain kahdesti. Olin enemmän kuin järkyttynyt.
Se tuntui täysin epätodelliselta.
Olin evankeliumin palvelija. Olin juuri palvellut.
Nyt kuulin aviomieheltäni hirvittävän uutisen.
Yksikään vanhempi ei halua kuulla sellaista.
Menit varmastikin šokkiin. - Menin muutamaksi sekunniksi.
Pyhä Henki, johon minulla oli jo ihmeellinen suhde, -
alkoi pian pulputa sisimmässäni -
ja rauhoitella minua: "Kaikki on hyvin."
Mutta minusta tuntui, ettei mikään ollut hyvin.
Mutta kuulin, aistin ja tunnistin tutun äänen.
Vietin pienen hetken isäntäperheeni kanssa ennen kotiinlähtöä.
Minun täytyi mennä kotiin. Joutuisin ajamaan lähes kaksi tuntia.
Pyhä Henki piti minusta lujasti kiinni koko kotimatkan.
Olen varma, että Jeesus oli autossa.
Hän sanoi jossain välissä: "Minä pidän hänestä huolen."
Jeesus, joka rakastaa meitä tosi paljon, sanoi sen jo matkalla.
Pysähdyit liikennemyymälällä ja rukoilit kielillä.
Se oli täysin Hengen johdatusta.
Olin ajanut tullitietä vasta hetken. Minun ei olisi tarvinnut pysähtyä.
Mutta ajoin liikennemyymälän liittymästä parkkipaikalle, -
vaikka en tarvinnut kaupasta mitään. En edes noussut autosta.
Rukoilin kielillä, kuten olin rukoillut puhelusta asti.
Istuin vain autossa ja rukoilin.
En pyytänyt Herralta edes tulkintaa, -
vaikka varmaan olisi pitänyt.
Uppouduin vain esirukoukseen, sillä se oli samaan aikaan syvää, -
puhdasta, rakentavaa ja vahvistavaa.
Hän teki jotain syvempää kuin hän ymmärsikään.
Koska hän rukoili kielillä koko ajan, -
hän pystyi itse asiassa tulkitsemaan kieltään, mutta ei sillä hetkellä.
Hän rukoili, ja samaan aikaan tapahtui huima ihme.
Kuulette pian, mikä se oli.
Tulit kotiin. Et pystynyt nukkumaan, mikä on ymmärrettävää.
Nousit sängystä ja sait vieraan.
Niin sain.
Nousin ani varhain. Talomme on pieni.
Äiti oli meillä. Hän nukkui olohuoneen vuodesohvalla.
En voinut sytyttää keittiön valoja, ettei hän herää. Istuin pimeässä.
Välillä nousin kävelemään. Pyysin Herraa: "Auta minua. Auta."
Tunsin, että minussa alkoi nousta raivo.
Mutta minä koin todella voimallisen ilmestyksen Jumalalta.
Hän tuli keittiööni. Hän tuntui hyvin todelliselta.
En nähnyt Häntä, mutta tiesin, että Hän oli siellä.
Tunsin Jumalan sisimmässäni niin hyvin, että tunnistin Hänet, -
kun Hän ilmestyi kasvoista kasvoihin. Hän sanoi: -
"Älä ole vihainen. Ole kiitollinen. Säästin Michellen paljolta."
Tuhahdin: "Se ei ole oikein. Se ei edes kuulosta oikealta."
Hän sanoi heti perään: "Pyydän sinua antamaan Raylle anteeksi."
Olin tehnyt palvelutyötä jo vuosia. Tiesin, että Raamattu kehottaa siihen.
Ajattelin: "En pidä siitä, mutta tiedän, että niin tulee tehdä."
En suostunut heti, mutta lopuksi sanoin: -
"Teen niin, armostasi. Mutta Sinun täytyy auttaa minua."
Tarvitsin apua, sillä murha oli raaka. Se oli paha, raaka ja kauhea.
Anteeksiantaminen ylipäätään vaati Jumalan yliluonnollista väliintuloa.
Lopulta suostuin. Ajattelin: "Se on nyt hoidettu, ja Jumala auttaa siinä."
Mutta heti kun suostuin, Hän pyysi minulta jotain muuta.
Hän sanoi sen puhtaimman rakkaudellisesti.
Hänen sanansa olivat puhtainta myötätuntoa.
Hän sanoi: "Ota Ray omaksi pojaksesi."
"Pojaksesi."
Mies, joka murhasi hänen tyttärensä raa'asti.
Ota. Älä ainoastaan anna anteeksi, -
vaan ota kuin omaksi pojaksi.
Et pystynyt siihen. - En millään. Ellei minua olisi valmisteltu...
Olisit pystynyt antamaan anteeksi mutta et ottamaan pojaksesi. - En.
En pystynyt. En halunnut! Olisi kiva kertoa, -
että sanoin oitis: "Herra, teen mitä tahdot", mutta se olisi valhe.
Pallottelin asiaa hengessäni. En sanonut: "Ei", -
mutta ajattelin: "Ei." Ajattelin: "Ei, ei. Se ei käy päinsä."
Lopuksi sanoin: "Hyvä on. Tiedän, ettet pyydä mitään, missä et auttaisi."
Avasin suuni ja sanoin: "Hyvä on. Auta minua."
Sanoin sanasta sanaan niin. "Hyvä on. Auta minua."
Samassa hetkessä minut valtasi armon virta.
En ollut ikinä kokenut mitään sellaista.
Olin armon täyttämä.
Jopa verisoluni, kudokseni ja elimeni, kaikki oli armon valtaamaa.
Saatuasi sen armon kirjoitit Raylle kirjeen.
Niin kirjoitin, samana aamuna keittiön pöydän äärellä.
Kerroin, että olen antanut hänelle anteeksi.
Kerroin toivovani, että hän kohtaa Jeesuksen, joka antoi minulle voimaa.
Kirkossamme oli vankilapastori. Lähetin kirjeen hänen kauttaan.
Se aloitti prosessin Rayn elämässä. Siihen liittyi monia muitakin askeleita.
Se oli harkittu ensimmäisen asteen murha.
Floridassa siitä on rangaistuksena joko ehdoton elinkautinen tai kuolema.
Puolustusasianajaja ja syyttäjä soittivat ja kysyivät minulta: -
"Kumpaa toivot?"
Vastasin: "En kumpaakaan."
He luulivat, etten ymmärtänyt. He selittivät uudelleen -
ja kysyivät, kumpaa vaihtoehtoa toivon. Sanoin: "En kumpaakaan."
He eivät tienneet armosta, joka oli vallannut sinut. - Eivät niin.
En usko, että hän olisi pystynyt siihen omin voimin. - En.
En usko niin. - En olisi pystynyt.
Syyttäjä sanoi: "Me soitamme sinulle uudelleen myöhemmin."
"Meidän pitää keskustella tästä."
Sanoin vielä: "En toivo kumpaakaan."
Vähän ajan päästä puhelin soi. He tarjosivat paria vaihtoehtoa.
Vastasin: "Toivon hänelle mahdollisuutta ehdonalaiseen."
"Hänen pitää maksaa rikoksestaan, -
mutta hänellä pitää olla mahdollisuus ehdonalaiseen."
He muuttivat tuomiota, -
sillä se oli ainoa tapa tehdä niin ja ottaa huomioon toiveeni.
Vankilassa ollessaan hänestä tuli vahva Messiaan uskova. - Niin tuli.
Sen lisäksi, että hänestä tuli vahva Messiaan uskova, -
mikä sinä olet hänelle? - Äiti. Hän kutsuu minua äidiksi.
Kauanko hän istui? - Vähän yli 24 vuotta.
Minun pitää kysyä sinulta tätä.
Olisitko sinä selviytynyt tästä traumasta ja koettelemuksesta, -
ellet olisi vahvistanut henkeäsi -
rukoilemalla ja yliluonnollisilla kielillä?
En usko. Uskon, että sydäntäni ja henkeäni oli valmisteltu etukäteen.
Se oli rakennettu, varustettu ja vahvistettu, kun sitä tarvitsin.
Koska minulla oli voima ja armo, pystyin menemään eteenpäin.
Sanotaan, että rukoilemme salaisuuksia hengessä.
Rukoilit kaiken tämän olevaiseksi jumalallista tarkoitusta varten.
Ray vapautui 24 vuoden jälkeen.
Linda ja hänen aviomiehensä hakivat Rayn vankilasta.
Ray liittyy seuraamme katkon jälkeen.
Jumalan yliluonnollisuus ei tunne rajoja.
Nyt voi saada ihmeesi milloin ja missä tahansa.
ISN-verkosto on saatavana mobiililaitteelle ja älytelevisioon.
Raamatun sanoma ei ole muuttunut.
Mutta nyt on 2000-luku.
Tapa kuulla Jumalan ihmeellisestä johdatuksesta on muuttunut.
ISN tarjoaa uusia tapoja katsella ohjelmia.
Sinulla on vapaus valita, mitä, milloin ja missä haluat katsoa.
ISN tarjoaa ohjelmavirtaa 24/7 mobiililaitteelle tai älytelevisioon.
Voit katsoa kymmeniä ohjelmia ohjelmakirjastostamme.
Valmistaudu läpimurtoon milloin ja missä tahansa.
Lataa ilmainen ISN-sovellus.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi näyttämällä rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Juutalainen mediajohtaja yritti täyttää tyhjiötä elämässään -
rahalla, maineella ja vallalla.
Hän lensi yksityiskoneella ja tuotti maanlaajuista radio-ohjelmaa.
Silti hänestä tuntui tyhjältä.
Sitten ilmestys muutti kaiken. Haluatko tietää, mikä tuo ilmestys oli?
Oletko pohtinut, onko olemassa jotain muuta?
Ruudun osoitteessa selviää, miten tositarina päättyi.
Yliluonnollista-ohjelma jatkuu.
Meillä on tämän jakson jatkoksi erikoisosio, -
jonka varmasti haluatte nähdä.
Käypä katsomassa se jälkeenpäin kotisivuiltamme, -
sillä tämä erikoisosio -
tulee muuttamaan koko elämäsi.
Seurassani ovat nyt Linda Markowitz ja Ray Ciaramaglia.
Ray oli vankilassa.
Rikos liittyi huumesotkuihin.
Hän murhasi tyttäresi.
Jumalan armo laskeutui yllesi tullaksesi hänen äidikseen.
Ennen kuin jouduit vankilaan -
kyseisen huumekuvioihin liittyneen rikoksen jälkeen -
sinä yritit tehdä itsemurhan. Mitä teit?
Työnsin ladatun nelivitosen suuhuni. En vain kerran vaan kolme kertaa.
Se ei lauennut. Otin sen pois. Se laukesi.
Painoin sen suuhuni. Se ei lauennut.
Hetkinen. Suussasi se ei lauennut.
Kun tähtäsit maahan ja vedit liipaisimesta, se laukesi. - Juuri niin.
Kolmestiko? - Kolmesti. Se laukesi kolmesti.
Ajattelin: "Ei ole todellista."
Kuulin vain: "Ei, ei, ei."
Sanoin: "Kyllä vain."
"Ellen ammu itse itseäni, pakotan poliisin ampumaan minut."
"Osoitan poliisia aseella, jotta hän ampuu minut kuoliaaksi."
Jumala sanoi: "Ei." Sanoin: "Kyllä vain."
Mutta niin ei käynyt. Kun poliisit kurvasivat pihaan autollaan, -
otin aseen paidan alta. Ase oli tyhjä. Olin heittänyt kudit jokeen.
Aioit siis todella tappaa itsesi. - Niin.
Tavalla tai toisella. - Olin päättänyt kuolla.
Ansaitsin sen. Mutta Jumala sanoi: "Minulla on toisenlainen suunnitelma."
"Et pysty edes kuvittelemaan sitä. Tulet koskettamaan monia."
"Kosketan monia kauttasi, jos suostut rakkauteni välikappaleeksi."
Sitä se oli. Puhdasta, suoraa rakkautta.
Tämä tapahtui äitienpäivänä.
Muistatteko? Linda oli matkalla kotiin.
Hän pysähtyi liikennemyymälällä.
Hänen ei olisi tarvinnut pysähtyä. Hän vain pysähtyi ja rukoili kielillä.
Juuri samalla hetkellä Ray yritti itsemurhaa mutta ase ei lauennut.
Niin. Olemme puhuneet siitä.
Hän antautui poliisille ilmeisesti sillä samalla liikennemyymälällä.
Niin. Hän antautui poliisille siellä.
Voisin vain istua Jumalan läsnäolossa, joka teistä molemmista virtaa.
Tunnetteko saman kuin minä? - Ehdottomasti.
Sait Lindan kirjeen silloin.
Linda piti sinuun yhteyttä niinä 24 vuotena.
Mikä rooli niillä oli pelastuksessasi?
Oli kuin Jeesus olisi kirjoittanut sen kirjeen.
Itkin koko ajan lukiessani sitä. Itkin aina lukiessani sitä.
Harmi, että annoin sen asianajajalleni. En saanut sitä takaisin.
Pitäisin sitä taskussani loppuikäni.
Mutta kirje on minulla sydämessäni, sillä tiedän, mitä äiti sanoi.
Hän on kuin äiti. Olen tosi kiitollinen.
Kirje muutti elämäni. En olisi muuten ottanut vastaan Kristusta.
Kristus näytti minulle: "Olen lähelläsi."
Aivan kuin Hän olisi pitänyt minua sylissä: -
"Pidän sinusta huolta. Olet turvassa. Rakastan sinua. Tule luokseni."
Niin minä tein. Se on parasta, mitä olen ikinä tehnyt.
Hän on muuttanut elämäni tavalla, jota en vieläkään kykene...
Olen iloinen ja kiitollinen, todella kiitollinen.
Ray, mitä sanoisit jollekulle, jolla on tällä hetkellä kriisi?
Hän katsoo ohjelmaa hotellihuoneessa, baarissa, kotona -
tai missä tahansa. Mitä sanoisit?
Käänny Jeesuksen puoleen. Olipa ongelmasi miten pieni tai iso tahansa.
Vaikka se olisi maailman pahin asia eikä kukaan voi auttaa, Jumala voi.
Käänny vain Jeesuksen puoleen. Minä tein niin ja teen edelleen.
Olen anonut: "Auta minua epäuskossani."
"Tuntuu kuin kimppuuni hyökättäisiin." Käänny Jeesuksen puoleen.
Hän on suojasi myrskyssä ja pimeydessä.
Käänny Hänen puoleensa, sillä Hän on kaikki. Minä pyydän sinua.
Jeesus, josta Ray puhuu, -
Jeesus, josta Linda puhuu...
He eivät usko vain johonkuhun, joka riippuu ristillä.
Hän on heidän paras ystävänsä.
Ja Hän sanoo: "En ikinä jätä enkä hylkää sinua."
Lausu perässäni tämä rukous ääneen -
ja tarkoita sitä parhaan kykysi mukaan.
Rakas Jumala, -
minä olen syntinen.
Olen todella pahoillani.
Minä uskon, että Jeesuksen veri -
pesee pois syntini.
Ja minä olen puhdas.
Jeesus, tule asumaan sisimpääni.
Ole Herrani.
Minä haluan tuntea Sinut.
En vain tietää Sinusta.
Haluan oman kokemuksen Sinusta.
Aamen.
Mitä tapahtui ensimmäisenä äitien- päivänä Rayn päästyä vankilasta?
Ray vapautui maaliskuussa.
Kuten kerroit, Lee ja minä haimme hänet vankilasta.
Ray halusi ensimmäiseksi mennä Michellen haudalle.
Menimme sinne yhdessä.
Sitten toukokuussa äitienpäivänä palvelimme kirkossa Orlandossa.
Minut oli kutsuttu sinne jo aiemmin.
Tunsin sen pastorin. Olin pyytänyt, että saisin puhua tästä.
Tämä ei ole tyypillinen äitienpäivän ruusuinen sanoma.
Pastori oli hyvin avoin. Hieno Jumalan mies.
Hän suostui.
Kerroin tästä äitienpäivänä ja näytin valokuvia.
Lopuksi kutsuin Rayn eteen.
Kun hän nousi lavalle, hän halasi minua ensimmäisenä.
Tuntui kuin salista olisi imetty ilma.
Se oli yksi niistä hetkistä, kun Jumala sai kaiken kunnian, -
sillä tämä on kertomus lunastuksesta.
Tämä on lunastus, sillä Ray ei ole murhaaja.
Se on mennyttä. Ohi. Hän on uusi luomus.
Hän on täysin uusi mies.
Hänen suhteensa Jeesukseen on hyvin puhdas.
Uskonto ei päässyt pilaamaan sitä vankilassa.
Oli vain hän ja Jeesus ja äitimamman satunnaiset vuodatukset.
Se on puhdas. Hänen suhteensa on puhdas.
Erikoisosiossamme Linda rukoilee, -
että saat Pyhän Hengen kasteen -
ja etkä vain yhtä rukouskieltä vaan useita rukouskieliä -
sekä voitelun, niin että pystyt tulkitsemaan omia kieliäsi -
ja rukoilemaan lakkaamatta, niin kuin hän rukoili.
Tahdon hänen myös aktivoivan sinussa asuvat voimalahjat.
Ja vielä yksi juttu.
Rukoile, että me kaikki saisimme saman armon, joka tuli yllesi.
Katso erikoisosio kotisivuiltamme.
Mies halvaantui epäonnistuneen leikkauksen takia.
Ajatus loppuelämästä pyörätuolissa masensi hänet vakavasti.
Sitten ilmestys muutti hänen elämänsä ja johti ihmeparanemiseen.
Hän kävelee nyt normaalisti, -
vaikka 25 lääkäriä, neurokirurgia ja neurologia eivät osaa selittää sitä.
Haluatko kuulla, mikä tuo ilmestys oli?
Lue miehen koko todistus ruudun osoitteesta.
Ensi viikolla: -
Liity Sid Rothin Yliluonnollista-ohjelmaan.
Opetamme, kuinka tuhota pelko kerta kaikkiaan ja häätää se, -
niin että voit elää sinulle suunniteltua elämää vapaasti.
Suomennos: Marianne Tenetz